פרשת רצח ניסים שטרית ואבי אדרי

**פרשת רצח ניסים שטרית ואבי אדרי** (מוכרת גם בשמות **פרשת הרצח וההיעלמות, פרשת סנהדריה** או **פרשת ניקיון כפיים**) מתייחסת לשני מקרי רצח שאירעו בישראל בשנים 1986 ו-1990. חקירת שני המקרים הגיעה למבוי סתום סמוך לרצח עצמו, אך בעקבות הסרט התיעודי רב הנסתר משנת 2019, פוענחו שני מקרי הרצח. כתבי אישום הוגשו ב-2021 נגד ברוך שרביט ובנימין זאבי שלפיהם השניים ביצעו את מעשי הרצח.  השניים היו בזמן האירועים חברי קהילת שובו בנים. והרב ברלנד נחשד בפרשיה אך לא נמצאה הוכחה שזה בוצע בשליחותו.

## היעלמות ורצח הנער ניסים שטרית
ניסים שטרית בן ה-17 נולד בשנת 1968 להורים יוצאי צרפת, התגורר בירושלים בשכונת סנהדריה המורחבת, ולמד בישיבה באשדוד. שטרית נחשד על ידי משמרת הצניעות בעוון ניהול קשרים מיניים עם נערות. 

ב-20 ביוני 1985 הגיעו שלושה מחסידיו של הרב ברלנד ממשמרת הצניעות בירושלים אל הישיבת התיכונית "עטרת צבי" באשדוד בה למד, השלושה פיתו אותו לעלות לרכבם באמתלת-שווא לפיה הם מעוניינים להפגיש אותו עם רב לגבי קבלת מלגת לימודים, לאחר שעלה לרכבם הובילו אותו השלושה לחוף הים באשדוד, שם הוכה נמרצות בידי שלושת אנשי משמרת הצניעות שאיימו עליו כי מוטב לו שלא יצא עם בנות שהכיר באזור מגוריו בירושלים. לאחר מכן שוחרר ביער ירושלים.

חצי שנה לאחר מכן, בינואר 1986, פגשו ניסים וחבריו לראשונה את מייק ברחוב "מעגלי הרי"ם לוין" בשכונת סנהדריה המורחבת. מייק היה סוחר סמים שעבד בעברו במספנה באילת. לאחר הכרותם ניסים התרועע עם מייק כשבוע. ביום חמישי, 23 בינואר 1986, יצא ניסים מוקדם מהרגיל ממקום עבודתו כמלצר במזנון הכנסת בכדי להיפגש עם מייק במרכז העיר ירושלים, ונסע איתו ברכבו. מייק הוביל את ניסים עם נערת פיתוי לבית בשכונת תדהר בירושלים, שם חיכו לו אנשי משמרת הצניעות, ברוך שרביט ובנימין זאבי. הם הכו אותו והובילו אותו לאזור יער אשתאול ויער צרעה בקבר דן בן יעקב. הנהג ברכב היה אברהם (צורי) גטר. ראשו של ניסים היה בין רגליהם של ברוך שרביט ובנימין זאבי, בכדי שלא יוכל לראות את הדרך אליה הובילו אותו, ושם הוכה למוות בידי אנשי משמרת הצניעות של "שובו בנים". הם קברו את גופתו של ניסים ביער.

כשישה אנשים היו מעורבים באופן ישיר או עקיף במעשה הרצחו של ניסים שטרית.

### חקירת המשטרה
מאז שיצא שטרית מביתו בלילה שבין יום חמישי לשישי, 23–24 בינואר 1986, נעלמו עקבותיו והוא הוגדר כנעדר. מקרה היעדרותו תועד בשחזור תוכנית הטלוויזיה "בשידור חוקר" כעשרה חודשים לאחר היעדרותו, דבר שלא סיפק מידע נוסף שיקדם את החקירה בזמנו.

חלק מהחוקרים קישרו בין שני אירועי האלימות כלפי שיטרית, ושיערו שמייק היה שליח של משמרת הצניעות, וכנראה הוחלט לפגוע בניסים עד כדי פגיעה בחייו והעלמת גופתו. במשטרה תחילה הפרידו בין מקרה האלימות שעבר ניסים כחצי שנה לפני היעדרותו, והתרכזו במייק שלפי כך שאמר שעבד במספנה באילת הגיעו לאיש בשם מייק ריינולס, שהיה מעורב בעסקי סמים, ונמלט להולנד במהלך שנת 1986. במשטרה לא קישרו בין החטיפה שעבר ניסים חצי שנה קודם, ובין היעלמותו. חקירת המשטרה התרכזה במייק, שעל פי החקירה הוא מייק ריינולס, אזרח זר שעבד במספנה באילת, והיה מעורב בעסקי סמים. ריינולס נמלט להולנד במהלך שנת 1986. במשך 35 שנה הוגדר ניסים שטרית נעדר, ללא קצה חוט לגבי גורלו. עם זאת אחיו מאיר אמר שתמיד היה בטוח שמי שפגע בו הם אנשי משמרת הצניעות של "שובו בנים" בשל האלימות שהפעילו נגדו חצי שנה לפני היעדרו. המשטרה לא ראתה בהם גורם שיכול להרוג, והתמקדה בחיפוש אחר מייק - האיש האחרון שנפגש עם ניסים.

פרשת היעדרו של ניסים שטרית התעוררה לאחר שנים, לאחר קצה חוט של מקרה היעדרותו שעלה מהסרט התיעודי בהפקת כאן 11, "רב הנסתר", סרט העוסק באנשי ישיבת "שובו בנים" בהנהגת הרב אליעזר ברלנד. אחד מחסידיו, שהיה מאנשי משמרת הצניעות השייכת לשובו בנים, סיפר ליוצרי הסרט שאנשי משמרת הצניעות בראשותו של צביקה צוקר (חתנו של הרב ברלנד) רצחו את ניסים שיטרית, ביתרו את גופתו, וטמנו את חלקיה ביער אשתאול.

ב-29 בנובמבר 2021 פורסמו מסקנות חקירת המשטרה..

## רצח אבי אדרי
מקרה הרצח השני בפרשה היה רצח אבי אדרי, בן 41, תושב שכונת תלפיות בירושלים שעבד בישיבת "ויאמר יצחק" בשכונת שמעון הצדיק בירושלים.

על פי החשד הואשם אדרי על-ידי משמרת הצניעות של "שובו בנים" בכך שקיים יחסים אסורים עם אישה נשואה.

ביום שבו נרצח הוא יצא מהישיבה, ונערת פיתוי (ככל הנראה מאיר רובינשטיין שהתחפש לאשה) הובילה אותו למפגש ביער. בשעות הערב אשתו דיווחה למשטרה על היעדרותו.

למחרת גופתו נמצאה ביער רמות, כשעליה סימני אלימות קשים.

### חקירת המשטרה
לאחר הרצח דווח בכלי התקשורת כי אדרי קיבל שיחת טלפון, שבעקבותיה הוא יצא אל היער, וכי הרצח קשור למשמרת הצניעות של "שובו בנים". זמן קצר לאחר מציאת גופתו של אדרי עצרה המשטרה גבר ואישה בחשד למעורבות ברצח, אך הם שוחררו - והרוצח נותר חופשי.

בשנת 2021 נעצרו כמה חשודים ברציחתו. בין העצורים שנחשדו ברציחתו היה מאיר רובינשטיין, שעל פי החשד התחפש לאישה בכדי לפתות את אדרי, וכן נהג ברכב שהוביל את אדרי, שנסע אחריו, לזירת הרצח ביער רמות. רובינשטיין שוחרר זמן קצר לאחר מעצרו מכיוון שחלה התיישנות על העבירות שהוא חשוד בהן.

## הסרט התיעודי "רב הנסתר"
בשנת 2019, הופק בערוץ כאן 11 סרט תיעודי של היוצרת שני חזיזה, "רב הנסתר" על ישיבת שובו בנים. במסגרת הסרט הועלתה השערה חדשה, לפיה שני מקרי הרצח של ניסים שטרית ואבי אדרי בוצעו בידי אנשי שובו בנים.

בעת שידור הסרט ב-2019, שטרית הוגדר נעדר, ולא היה קצה חוט בפרשה. אחד מחסידי הרב ברלנד לשעבר סיפר בתחקיר כי אנשי משמרת הצניעות בראשותו של צביקה צוקר – חתנו של הרב ברלנד, רצחו בהוראתו הישירה של הרב ברלנד את ניסים שטרית, ביתרו את גופתו וטמנו את חלקיה ביער. אך במסקנות המשטרה לא נמצא קצה חוט שיוביל לקשר ישיר בין הסיפור לבין הרב ברלנד, שניים מחסידיו של הרב ברלנד ששמם נקשר בתחקיר במעשי הרצח של ניסים שטרית הם: בנימין זאבי, בנו של השר המנוח רחבעם זאבי, וברוך שרביט, פעיל מרכזי ב"שובו בנים".

מקרה רצח נוסף שמוזכר בסרט ומשויך לאנשי משמרת הצניעות של "שובו בנים", הוא רצח אבי אדרי. חלק מהמרואיינים לתחקיר קישרו בינו לבין סיפורו של ניסים שטרית. אדרי נרצח באופן דומה לשטרית, כאשר נערת פיתוי גרמה לו להגיע ליער רמות, שם הוכה למוות בידי אנשי משמרת הצניעות של "שובו בנים" בשנת 1990, וגופתו נמצאה ביער שעליה סימני אלימות קשים.

במקרה היעלמותו של ניסים שטרית, סמוך לאירוע התמקדה המשטרה במייק, שככל הידוע היה האיש האחרון שנפגש עם ניסים שטרית. לאחר חשיפת הפרטים החדשים וחקירה מחודשת, התברר שהיה שליח משמרת הצניעות של ישיבת שובו בנים, בהנהגת הרב אליעזר ברלנד, וכוונותיו היו להוביל את אנשיו לפגוע בניסים שטרית, למה שהתברר בהמשך לרציחתו ולהעלמת גופתו, כאשר הגיע שטרית עם מייק לביתה של נערת פיתוי בירושלים, ושם נחטף ליער אשתאול והוכה למוות.

## מעצר וחקירת החשודים בפרשה
* **הרב [[אליעזר ברלנד]]** נעצר ב-1 בנובמבר 2021, בחשד למעורבות בשני מקרי הרצח. במהלך החקירה אמר למאיר שטרית - אחיו של ניסים, כי אחיו אכן מת והוא יכול לומר עליו קדיש, ולשבת שבעה. כמו כן הורה לברוך שרביט לשתף פעולה בחקירה.
* **צבי (צביקה) צוקר** - חתנו של הרב ברלנד, חשוד בהעברת ההוראה מהרב ברלנד אל הרוצחים, (כאמור לא נמצא קשר או הוכחה ישירה שזה היה בהוראת הרב) ונגדו לא הוגש כתב אישום בשל התיישנות.
* **ברוך שרביט** (בן 76 בעת מעצרו) הודה ואף שחזר את רצח שטרית, אך לא הצביע על מקום הקבר. הוגש נגדו כתב אישום במעורבות ישירה ואקטיבית ברציחתו של שטרית, וחשוד גם במעורבות ברצח אבי אדרי. בספטמבר 2025 החל משפטו.
* **בנימין זאבי** (בנו של רחבעם זאבי) הוגש כתב אישום נגדו בשל מעורבות אקטיבית ברצח ניסים שטרית. ב-6 במאי 2024 ביטל בית המשפט המחוזי בירושלים את כתב האישום בשל התיישנות, אך בערעור לבית המשפט העליון נפסק שלא חלה התיישנות, והדיון באישום הוחזר לבית המשפט המחוזי.
* **אברהם (צורי) גטר** חשוד במעורבות ברצח. לפי החשד הוא היה הנהג שהסיע את ניסים שטרית לקבר דן בן יעקב, שבו נרצח במכות קשות בידי אנשי משמרת הצניעות של "שובו בנים". כאשר המתין גטר ברכבו לבנימין זאבי וברוך שרביט, שהורידו את ניסים שטרית בכפייה לאחר שהוכה בביתה של נערת הפיתוי, והכניסו אותו לרכב.
* **אהרון (אבירם) דמתי** - מחסידיו לשעבר של ברלנד, ונחשד בקשר לרצח אבי אדרי. נפטר ממחלת הקורונה ב-12 בנובמבר 2021. פטירתו גרמה למבוי סתום בחקירה.
* **[[מאיר רובינשטיין]]** - ראש עיריית ביתר עילית נעצר ב-21 בנובמבר 2021, בחשד שהתחפש לאישה כדי לפתות את אבי אדרי, ונהג ברכב שהוביל את אדרי למקום הרצח.
* **ששון צמח** (בן 60 בעת מעצרו) נהג הסעות. נעצר ביחד עם מאיר רובינשטיין בחשד למעורבות ברצח אבי אדרי אך שוחרר לאחר שלא הוכח קשר לאירוע.

## קישורים חיצוניים
* תגית הרצח התחקיר והמעצרים, באתר כאן 11
* 
* 
*

## הערות שוליים

קטגוריה:פרשיות רצח בישראל
קטגוריה:2021 בישראל
קטגוריה:1990 בישראל
קטגוריה:1986 בישראל
קטגוריה:קהילת שובו בנים